|  |  |  |  |  |  |  |
| --- | --- | --- | --- | --- | --- | --- |
|  |  |  | × |  |  |  |
|  | × |  |  |  | × |  |
|  |  |  |  |  |  |  |
| × |  |  | ⌂ |  |  | × |
|  |  |  |  |  |  |  |
|  | × |  |  |  | × |  |
|  |  |  | × |  |  |  |

Vezessünk be egy új „sakk” bábut és legyen a neve „teve”. A bábu ugrálva mozog: vízszintesen vagy függőlegesen két négyzetet, vagy átlósan egy négyzetet ugrik át. Az ábrán egy táblarészlet közepére elhelyezett teve egy lépéssel elérhető pozícióit láthatod (x-szel jelölve). Természetesen a bábu a tábláról nem tud leugrani. A tábla egy nagy négyzet ***N***×***N*** kis négyzetre felosztva. *Ebben a feladatban* ***N*** *mindig osztható 5-tel*.

A teve a tábla bal felső sarkából indul. A játék során a tevét úgy kell mozgatni, hogy minden kis négyzetre pontosan egyszer lépjen. Továbbá ***N***2-1 lépés után a tevének egy lépésre kell lennie a kezdőpozíciótól. Az így kialakult lépéssorozat az úgynevezett „teve kör”!

**Feladat**

Írj programot **camel** néven, ami megtalálja valamelyik lehetséges lépéssorozatot, vagy jelzi, hogy a teve kör megtétele lehetetlen.

**Bemenet**

A standard bemenet első sorában egyetlen egész szám, az ***N*** van.

**Kimenet**

A programnak a standard kimenetre a következőt kell kiírni:

* egyetlen sorban azt, hogy NO, ha a teve kör lehetetlen,

vagy

* ***N*** sort, melyek mindegyikében ***N*** darab szóközzel elválasztott szám van, melyek 1 és ***N***2 közötti különböző pozitív egészek. Az első sor első száma mindig 1. A kimenet az ***N***×***N***-es játéktáblát ábrázolja, amin a számok az egymás után elért pozíciók sorszámát mutatják. Lásd az alábbi példát.

**Megszorítások**

* ***N***osztható 5-tel
* 5 ≤ ***N*** ≤ 1000

**Pontozás**

* Az egyik tesztben ***N*** = 5 és az összpontszám 20%-át lehet megkapni érte.
* A maradék 16 teszt mindegyike az összpontszám 5%-át éri.

**Példa**

|  |  |
| --- | --- |
| *Példa bemenet* | *Példa kimenet* |
| 10 | 1 52 29 8 51 28 9 50 37 16  85 95 59 86 94 66 87 93 65 88  40 19 100 39 18 76 38 17 77 49  2 53 30 7 58 27 10 89 36 15  84 96 60 75 99 67 72 92 64 71  41 20 82 44 23 90 45 24 78 48  3 54 31 6 57 26 11 68 35 14  83 97 61 74 98 62 73 91 63 70  42 21 81 43 22 80 46 25 79 47  4 55 32 5 56 33 12 69 34 13 |

***Magyarázat*:** A teve a bal felső sarokból indul (1. sor, 1. oszlop), ezt 1-gyel jelöljük. A második érintett pozíciót 2-essel jelöljük, és a 4. sor 1. oszlopában található. A következő pozíció a 7. sor 1. oszlopában van 3-assal jelölve, és így tovább. Végül az utolsó, 100. pozíció a 3. sor 3. oszlop, és ez egy lépés távolságra van a kezdőpozíciótól.

